276.06 ORDNI DWAR L-ESTRADIZZJONI (REPUBBLIKA TAT-TUNIŻIJA) L-AVVIŻ LEGALI 374 tal-2007, kif emendat bl-Avviż Legali 46 tal-2010. L-AVVIŻ LEGALI 374 tal-2007, kif emendat bl-Avviż Legali 46 tal-2010. 1. Titolu u bidu fis-seħħ. (1) It-titolu ta’ dan l-Ordni hu Ordni dwar l-Estradizzjoni (Repubblika tat-Tuniżija). (2) Dan l-Ordni għandu jidħol fis-seħħ f’dak il-jum li l-Ministru jordna fil-Gazzetta wara li jidħol fis-seħħ it-Trattat skond il-pattijiet ta’ l-istess Trattat. Tifsir. Emendat: A.L.46 tal-2010. Kap. 276. 2. F’dan l-Ordni, kemm-il darba r-rabta tal-kliem ma tkunx teħtieġ xort’oħra- " l-Att rilevanti " tfisser l-Att dwar l-Estradizzjoni; " id-data rilevanti " tfisser id-data meta l-Ordni jidħol fis-seħħ; " il-Ministru " tfisser il-Ministru responsabbli għall-ġustizzja; " il-pajjiż rikjest" tfisser il-pajjiż li jirċievi t-talba għall-estradizzjoni; " il-pajjiż rikjedent " tfisser il-pajjiż li qiegħed jagħmel it-talba g?all-estradizzjoni; " it-Trattat " tfisser it-Trattat bejn il-Gvern ta’ Malta u l-Gvern tar-Repubblika tat-Tuniżija ffirmat fl-14 ta’ Diċembru 2006, f’Malta, li l-pattijiet tiegħu jinsabu stipulati fit-Trattat relattiv u pubblikati fil-Gazzetta tal-Gvern liġġib id-data tat-13 ta’ Novembru 2007. 3. Speċifikazzjoni għall-finijiet ta’ l-artikolu 6 ta’ l-Att rilevanti. Għall-finijiet ta’ l-artikolu 6 ta’ l-Att dwar l-Estradizzjoni, il-Ministru speċifika lir-Repubblika tat-Tuniżija. 4. Relazzjoni bejn l-Ordni u l-Att rilevanti u disposizzjonijiet transitorji. Id-disposizzjonijiet ta’ l-Att rilevanti, sakemm ma jiġix espressament indikat xort’oħra, għandu japplika għal talbiet riċevuti f’Malta jew li jsiru minn Malta fid-data rilevanti jew wara dik id-data għat-treġġigħ lura ta’ kriminali maħrublejn jew mir-Repubblika tat-Tuniżija konformement ma’ talba magħmula taħt dan l-Ordni, u d-disposizzjonijiet ta’ l-Att rilevanti għandhom iseħħu dwar it-treġġigħ lura taħt dan l-Ordni ta’ persuni lejn, jew dwar persuni li jitreġġgħu lura taħt dan l-Ordni mir-Repubblika tat-Tuniżija bla ħsara għal dawk il-kondizzjonijiet, eċċezzjonijiet, adattamenti jew tibdiliet li jiġu speċifikati f’dan l-Ordni. 5. Jemenda l-artikolu 8 ta’ l-Att rilevanti. Għall-finijiet ta’ dan l-Ordni, l-artikolu 8(1)(a) ta’ l-Att rilevanti għandu japplika bħal li kieku minflok il-kliem" skond dik il-liġi" jiġu sostitwiti l-kliem "skond il-liġi ta’ Malta u skond dik il-liġi". 6. Estradizzjoni għal reati anqas gravi. Sostitwit: A.L.46 tal-2010. Jekk it-talba għall-estradizzjoni issir għal diversi reati distinti, kull reat li jkun punibbli mil-liġijiet tal-pajjiżi rikjedenti u rikjesti, bit-tneħħija tal-libertà, fil-każ li xi reati ma jissodisfawx il-kondizzjoni relattiva mniż/la fl-artikolu 8(1)(a) tal-Att relevanti, dwar it-tul tas-sentenza, l-estradizzjoni tista’ wkoll tingħata għal dawn l-aħħar reati. 7. Jemenda l-artikolu 10 ta’ l-Att rilevanti. Emendat: A.L.46 tal-2010. Għall-finijiet ta’ dan l-Ordni, l-artikolu 10 ta’ l-Att rilevanti għandu jiġi emendat kif ġej: (a) minflok is-subartikolu (1) tiegħu, għandu jidħol dan li ġej: (1) Persuna m’għandhiex titreġġa’ lura taħt dan l-Att lejn ebda pajjiż, jew tintbagħat jew tinżamm f’kustodja għall-finijiet ta’ treġġigħ lura bħal dak, jekk il-Ministru jew il-qortirimandanti ikun jidhrilhom-(a) lir-reat li dik il-persuna tkun qegħda tiġi akkużata bih jew tkun insabet ħatja dwar u jkun reat ta’ xorta politika jew att li jkollu x’jaqsam ma’ reat bħal dak; jew (b) li t-talba għat-treġġigħ lura tagħha (għalkemm din tkun qegħda ssir minħabba f’reat ta’ estradizzjoni) tkun fil-fatt qegħda ssir bil-għan li jitmexxa kontriha jew li tingħata piena minħabba fir-razza, post ta’ oriġini, ċittadinanza, fehmiet politiċi, kulur, reliġjon jew twemmin tagħha; jew (ċ) li hija tista’, fil-każ li titreġġa’ lura, tkun preġudikata fil-proċess kriminali li jsir kontriha jew tingħata piena, miżmuma f’detenzjoni jew ristretta fil-libertà personali tagħha minħabba fir-razza, post ta’ oriġini, ċittadinanza, fehmiet politiċi, kulur, reliġjon jew twemmin tagħha; (d) li meta jkun hemm tassew għaliex wieħed jaħseb li fil-każ li persuna titreġġa’ lura, din x’aktarx li ma tgawdix il-garanziji li joħorġu minn smigħ xieraq fil-proċess; (e) li r-reat li dik il-persuna tkun qegħda tiġi akkużata bih jew tkun instabetħatja dwar u twettaq fuq territorju Malti."; (b) minnufih wara s-subartikolu (3) tal-Att relevanti għandu jiżdied dan li ġej: (3A) Estrad iz-zjoni oħra. Meta d-deskrizzjoni tar-reat tinbidel matul il-proċedimenti taħt dan l-Att, persuna m’għandhiex titreġġa’ lura lejn xi pajjiż jew tingħata sentenza jew tinżamm taħt kustodja għall-fini li tintbagħat lura, sakemm ma jkunx hemm dispożizzjonijiet fil-liġi, jew isir arranġament ma’ dak il-pajjiż, illi l-persuna estradita ser tkun trattata biss sa fejn ir-reat, taħt id-deskrizzjoni ġdida tiegħu, ikun jidher li jkun reat ta’ estradizzjoni u jkun ibbażat fuq l-istess fatti li jkunu jinsabu fit-talba għall-estradizzjoni.". 8. Konsenja temporanja. Għall-finijiet ta’ dan l-Ordni, is-subartikolu (2) ta’ l-artikolu 11 ta’ l-Att rilevanti għandu jiġi emendat kif ġej: (a) fil-paragrafu (g), minflok il-kliem " ta’ Malta." jiġu sostitwiti l-kliem" ta’ Malta; "; u (b) minnufih wara l-paragarfu (g) għandu jiżdied dan il-paragarfu ġdid li ġej: "(h) jekk il-persuna tiġi akkużata b’xi reat fil-ġurisdizzjoni ta’ Malta li jkun imsejjes fuq l-istess fatti bħal dak li dwar u tkun imsejsa t-talba għall-estradizzjoni.". 8A. Iżi dartikolu ġdi d 11A għall-Att relevanti. Miżjud: A.L.46 tal-2010. Għall-finijiet ta’ dan l-Ordni, minnufih wara l-artikolu 11 għandu jiżdied l-artikolu ġdid li ġej: 11A. Persuna li titreġġa’ lura lejn ir-Repubblika tat-Tuneżija, ma tistax tkun soġġetta għal estradizzjoni jew konsenja ulterjuri għal xi reatimwettaq qabel ma tkun saret l-estradizzjoni sakemm il-Ministru ma jagħtix il-kunsens tiegħu.". 9. Iżi dartikoluġdid 12A ma’ l-Att rilevanti. Sostitwit: A.L.46 tal-2010. Għall-finijiet ta’ dan l-Ordni, minnufih wara l-artikolu 12 għandu jiżdied l-artikolu ġdid li ġej: 12A. (1) Jekk il-Qorti tordna illi persuna tinżamm taħt kustodja waqt li qed tistenna li tintbagħat lura u dik il-persuna tkun qed tiġi proċessata għal xi reat li sar fil-ġurisdizzjoni Maltija jew tkun qed tiskonta sentenza f’Malta, il-Qorti tista’ tikkonsenja temporanjament lir-Repubblika tat-Tuneżija il-persuna rikjesta sabiex dik il-persuna tiġi proċessata. (2) Il-konsenja temporanja għandha sseħħ skont dawk il-kondizzjonijiet bil-miktub mifthiema mal-awtortià li qiegħda titlob l-estradizzjoni.". 10. Jemenda l-artikolu 15 ta’ l-Att rilevanti. Għall-finijiet ta’ dan l-Ordni, minnufih wara s-subartikolu (4) ta’ l-artikolu 15 ta’ l-Att rilevanti għandu jiżdied dan is-subartikolu ġdid li ġej: (4A) Jekk il-qorti jirriżultalha li l-informazzjoni mwassla mill-pajjiż li jagħmel it-talba ma tkunx suffiċjenti biex tkun tista’ tiddeċiedi fuq jekk każ jiġixrimandat, din għandha titlob għall-informazzjoni supplimentari meħtieġ a bla ħsara għal kull terminu li tista’ tistipula għal dak il-għan.". 11. Jemenda l-artikolu 21 ta’ l-Att rilevanti. (Mħassar bl-Avviż Legali 46 tal-2010). 12. Jemenda l-artikolu 22 ta’ l-Att rilevanti. Għall-finijiet ta’ dan l-Ordni, minflok is-subartikolu (2) ta’ l-artikolu 22 ta’ l-Att rilevanti għandu jidħol dan li ġej: (2) Dokument għandu jitqies li jkun ġie awtentikat kif imiss għall-fini ta’ dan l-artikolu jekk dan jiġi ċertifikat minn awtorità kompetenti tar-Repubblika tat-Tuniżija bħala d-dokument oriġinali jew kopja awtentika ta’ l-oriġinal, u jkollu s-siġill tal-Ministeru tal-Ġustizzja u/jew tal-Ministeru ta’ l-Affarijiet Barranin tar-Repubblika tat-Tuniżija.". 13. Għall-finijiet ta’ dan l-Ordni, fis-subar tiklolu (2) ta’ l-artikolu 23 ta’ l-Att rilevanti minflok il-kliem "il-mewt jew il-ħarba" għandhom jidħlu l-kliem "il-mewt, l-għejba jew il-ħarba". 14. Jemenda l-artikolu 25 ta’ l-Att rilevanti. Sostitwit: A.L.46 tal-2010. Għall-finijiet ta’ dan l-Ordni, minnufih wara s-subartikolu (3) tal-artikolu 25 tal-Att relevanti għandu jiżdied dan li ġej: (3A) (a) Meta d-deskrizzjoni tar-reat tinbidel matul il-proċedimenti, persuna li titreġġa’ lura lejn Malta għandha tiġi trattata sa fejn ir-reat, taħt id-deskrizzjoni ġdida tiegħu, ikun jidher li jkun reat ta’ estradizzjoni u jkun ibbażat fuq l-istess fatti li jkunu jinsabu fit-talba għall-estradizzjoni. (b) Persuna li tintbagħat lura lejn Malta, ma tistax tiġi estradita lejn xi Stat terz għal xi reatimwettaq qabel ma tkun ġiet estradita lejn Malta sakemm il-pajjiż rikjest ma jagħtix il-kunsens tiegħu. (ċ) Id-dispożizzjonijiet preċedenti ta’ dan is-subartikolu m’għandhomx iwaqqfu estradizzjoni oħra ta’ persuna lejn Stat terz jew tribunal internazzjonali jekk: (i) dik il-persuna titlaq mit-territorju ta’ Malta wara l-estradizzjoni u minn jeddhatmur lura f’dak l-Istat; jew (ii) dik il-persuna ma titlaqx it-territorju ta’ Malta fi żmien ħamsa u erbgħin jum mill-jum li dik il-persuna tkun f’qagħda li titlaq.". 15. (1) Il-Kummissarju tal-Pulizija jista’ jawtorizza passaġġ minn Malta ta’ persuna li tkun qegħda tiġi konsenjata lir-Repubblika tat-Tuniżija minn pajjiż terz jew mir-Repubblika tat-Tuniżija lejn Stat terz: iżda għandha tingħata din l-informazzjoni li ġejja: (a) deskrizzjoni tal-persuna li tkun qegħda tiġi konsenjata; (b) dikjarazzjoni qasira tal-fatti tal-każ: Iżda għandu jiġi miċħud passaġġ jekk il-persuna li tkun qegħda tiġi konsenjata tkun ċittadin jew resident permanenti f’Malta. (2) L-informazzjoni fis-subartikolu (1) tista’ tingħata lill-Kummissarju tal-Pulizija b’kull mezz li jista’ jinżammrecord bil-miktub tiegħu. (3) Meta t-trasport tal-persuna konsenjata ikun ser isir bl-ajru, ikun biss meħtieġ li l-Kummissarju tal-Pulizija jiġi provdut bl-informazzjoni meħtieġa fis-subartikolu (1) jekk jiġri li jkunhemm inżul mhux skedat. (4) Persuna illi qiegħda tingħadda minn Malta waqt l-estradizzjoni jew it-tneħħija bħ?ala priġuniermi sjubħati minn pajjiż għal ieħor għandha tinżamm taħt kustodja waqt il-perjodu ta’ transitu. 16. Garanzija tista’ tingħata biss f’ċirkostanzi eċċezzjonali. Meta l-Ministru jkun intrabat f’dak li għandu x’jaqsam mal-konsenja temporanja ta’ persuna lejn Malta, u r-rabta tkun tinkludi pattijiet li l-persuna għandha tinżamm f’kustodja sakemm jintemm kull proċediment kontriha f’Malta għal xireat, il-qorti tkun tista’ tagħti garanzija lill-persuna fil-proċedimenti biss jekk hija tqis li jkun hemm ċirkostanzi eċċezzjonali li jkunu jiġġustifikaw dik il-garanzija.